Diari Oficial de la Generalitat Valenciana


Sumari del DOGV 3233, del 30-04-1998 (1998/3355)

Bases de la convocatòria de proves selectives per a cobrir en propietat una plaça de tècnic/a d'administració general.
----------------------------------------------------------------------------------------------------------------------

### Dades del document

Número de DOGV
:   3233

Data del DOGV
:   30-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3355


Data del document
:   05-03-1998

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * concurs administratiu
    * administració local

Bases de la convocatòria de proves selectives per a cobrir en propietat una plaça de tècnic/a d'administració general. [1998/X3355]
  
D'acord amb la plantilla de personal d'aquesta entitat, aprovada inicialment pel Plenari de l'Ajuntament, en la sessió del dia 26 de gener de 1998, amb la finalitat de realitzar proves selectives per a cobrir la vacant que es detalla i de conformitat amb les bases generals que han de regir les convocatòries de funcionaris i de personal laboral fix vacant en la plantilla, el text de les quals apareix publicat en el DOGV núm. 1.926, de data 17 de desembre de 1992, i en el BOP núm. 154, de data 24 de desembre de 1992. El Plenari de l'Ajuntament, en la sessió del 5 de març de 1998, ha resolt convocar procediment selectiu per a la provisió de la plaça de tècnic/a d'Administració General, de conformitat amb les bases següents:
  
Base primera. Objectiu de la convocatòria
  
- Denominació de la plaça
  
Grup: A
  
Naturalesa: funcionarial
  
Denominació: tècnic/a d'administració general
  
Adscripció: Àrea Econòmica. Tresoreria i Rendes
  
Sistema selectiu: oposició lliure
  
Nombre total de places convocades: una
  
Base segona. Requisits dels aspirants
  
Requisits generals: els prevists en la base tercera de les bases generals. Podran participar en aquest procediment selectiu, a més dels qui tinguen la nacionalitat espanyola, els qui pertanyen a qualsevol dels estats integrants de la Unió Europea.
  
Titulació exigida: llicenciat/da en Dret o en Ciències Econòmiques i Empresarials.
  
Base tercera. Presentació de les sol·licituds i drets d'examen
  
- Lloc: Registre General de l'Ajuntament de Llíria o qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals des de l'endemà de la publicació de l'anunci de l'extracte la convocatòria en el Boletín Oficial del Estado.
  
- Forma: mitjançant el model d'instància facilitat amb aquesta finalitat.
  
- Òrgan al qual s'adreça: Alcaldia'Presidència.
  
Drets d'examen:
  
- Import: 8.000 pessetes.
  
- Pagament: s'indicarà en la tresoreria municipal
  
Base quarta. Admissió dels aspirants
  
El contingut d'aquesta base es regeix pel que disposa la base cinquena de les bases generals.
  
Si no es presenten reclamacions a la llista provisional d'admesos i d'exclosos, aquesta esdevindrà definitiva sense necessitat de fer-ne una nova publicació.
  
Base cinquena. Tribunals qualificadors
  
El tribunal qualificador estarà constituït pels membres següents:
  
- President: el de la corporació o un membre d'aquesta en qui delegue
  
- Secretari: el de l'Ajuntament o un funcionari en qui delegue
  
- Vocals:
  
Un representant de la Generalitat Valenciana
  
El regidor delegat de l'àrea o un membre de la corporació en qui delegue.
  
El regidor de Personal o un membre de la corporació en qui delegue.
  
L'interventor de la corporació o un funcionari en qui delegue.
  
Un tècnic d'administració general.
  
Dos membres de la representació unitària del personal funcionari.
  
El règim jurídic del tribunal qualificador es regirà pel que disposa la base sisena de les bases generals i tindrà la categoria que preveu el Decret 79/1995, de 16 de maig, del Govern Valencià.
  
Tots els membres del tribunal, llevat del president, hauran de tenir un nivell de titulació igual o superior al requerit per al lloc objecte de la selecció.
  
Base sisena. Inici i desplegament de les proves
  
El contingut d'aquesta base es regeix pel que disposa la base setena de les bases generals.
  
Base setena. Sistema selectiu, qualificació dels exercicis i valoració de mèrits
  
El sistema selectiu serà el d'oposició lliure.
  
Fase d'oposició
  
Es farà de conformitat amb el programa temari que figura com a annex d'aquestes bases i d'acord amb els exercicis següents:
  
Primer: de caràcter obligatori i eliminatori. Es qualificarà de 0 a 10 punts i caldrà aconseguir una puntuació mínima de 5 punts per a superar-lo. Consistirà a redactar, en un període màxim d'hora i mitja, un tema dels que s'indiquen en l'annex del temari específic (I. Programa de matèries del primer exercici).
  
Amb aquesta finalitat, el tribunal procedirà a sortejar públicament dos temes dels continguts en el dit programa, dels quals l'aspirant en podrà triar un.
  
Segon: de caràcter obligatori i eliminatori. Es qualificarà de 0 a 10 punts i caldrà aconseguir una puntuació mínima de 5 punts per a superar-lo. Consistirà a desplegar un o diversos supòsits pràctics determinats pel tribunal, sobre el lloc de treball que s'ha d'ocupar i relacionats amb el temari específic. en el termini màxim de dues hores i mitja. Per a la realització d'aquest exercici, els aspirants s'hi podran servir dels textos legals (no comentats) que consideren convenients.
  
Amb aquesta finalitat, el tribunal procedirà a sortejar públicament diverses propostes d'exercicis pràctics incloses en sobres tancats.
  
Tercer: de caràcter obligatori i eliminatori. Es qualificarà de 0 a 20 punts. Consistirà en les fases següents:
  
Primera fase. Desplegament per escrit, en un termini màxim de tres hores i mitja, de dos temes dels inclosos en l'annex, matèries per al tercer examen; l'un de l'apartat primer (economia i dret mercantil), i l'altre del segon (hisenda pública). Amb aquesta finalitat, en sorteig públic, s'extrauran dos temes de cada apartat, dels quals els aspirants en podran rebutjar un. Cadascun dels temes es valorarà de 0 a 10 punts; però la puntuació total d'aquesta fase serà la mitjana aritmètica dels resultats obtinguts en cadascun dels temes desplegats.
  
Segona fase. Consistirà a desplegar per escrit, en un termini de tres hores, dos temes a elegir entre quatre proposats pel tribunal, després de fer-ne el sorteig previ, dels compresos en l'annex, apartat tercer (Dret Administratiu) i apartat quart (Administració Local), respectivament. Per a fer-ne la insaculació, se seguirà el sistema adés descrit. La valoració d'aquesta fase serà la prevista en el paràgraf anterior.
  
Per a superar aquest exercici, caldrà haver aconseguit una puntuació mínima de 5 punts en cadascuna de les fases.
  
Quart: obligatori i no eliminatori. Consistirà a fer en el termini d'una hora una traducció d'un text proposat pel tribunal, del castellà al valencià i viceversa. Es valorarà amb un punt.
  
Base vuitena. Publicitat de les qualificacions, llista i proposta d'aprovats pel tribunal, presentació de documents, nomenament i presa de possessió
  
El contingut d'aquesta base es regirà pel que preveuen les bases deu, onze, dotze, tretze, catorze i quinze de les bases generals.
  
Base novena
  
En tot allò no previst en aquestes bases específiques, regirà el que disposen les bases generals aprovades per Resolució d'1 de desembre de 1992, del director general d'Administració Local de la Conselleria d'Administració Pública de la Generalitat Valenciana, i publicades en el BOP número 154, de data 24 de desembre de 1992, i en el DOGV número 1.926, de data 17 de desembre de 1992, i ratificades per aquest ajuntament en sessió plenària de data 17 de juny de 1993.
  
Base deu
  
1. Contra aquestes bases específiques, que posen fi a la via administrativa, es podrà interposar en el termini de dos mesos des de la publicació de l'anunci d'aquesta convocatòria, recurs contenciós administratiu davant el Tribunal Superior de Justícia de la Comunitat Valenciana, de conformitat amb el que disposa l'article 58 LJ. La interposició d'aquest recurs exigeix la comunicació prèvia a aquest ajuntament, d'acord amb el que disposa l'article 110.3 de la Llei 30/1992, de 26 de novembre.
  
2. Aquestes bases específiques es troben a disposició de les persones interessades a les dependències municipals en horari d'oficina, de 10.30 a 14.30 hores.
  
Annex
  
I. Programa de matèries del primer exercici
  
Tema 1. La Constitució. Pluralitat de significats. La Constitució com a text normatiu. La Constitució espanyola.
  
Tema 2. La Llei. Concepte i caràcters. Les lleis estatals en el sistema espanyol. Normes del Govern amb força de llei. Els tractats internacionals com a norma de dret intern.
  
Tema 3. Les relacions entre l'ordenament estatal i els ordenaments autònoms. Lleis estatals i autonòmiques.
  
Tema 4. El reglament. La potestat reglamentària: formació i fonament. Distinció de les figures afins. Les relacions entre la llei i el reglament.
  
Tema 5. L'ordenament comunitari. Formació i caràcters. Tractats i dret derivat. Dret comunitari i dret dels països membres. Dret comunitari i comunitats autònomes.
  
Tema 6. La Corona. Les funcions del Rei. La ratificació.
  
Tema 7. Les Corts Generals. Composició, atribucions i funcionament. Òrgans de control dependents de les Corts Generals. El Defensor del Poble i el Tribunal de Comptes.
  
Tema 8. El Poder Judicial. Regulació constitucional de la Justícia. El consell General del Poder Judicial. La nova organització de l'administració de Justícia a Espanya.
  
Tema 9. El Govern en el sistema constitucional espanyol. La designació i remoció del president del Govern. El Govern: composició i funcions.
  
Tema 10. Les administracions de l'Estat. L'estructura departamental i els òrgans superiors. Òrgans consultius. L'administració perifèrica.
  
Tema 11. Les comunitats autònomes (I). La distribució territorial del poder en els estats contemporanis. El cas espanyol. Evolució històrica i situació actual.
  
Tema 12. Les comunitats autònomes (II). La relació entre l'Estat i les comunitats autònomes. L'organització política i administrativa de les comunitats autònomes. El finançament de les comunitats autònomes.
  
Tema 13. L'administració institucional. Origen, tipologia i règim jurídic.
  
Tema 14. Els principis d'organització administrativa.
  
Tema 15. Les comunitats europees: origen i evolució, organització i competències.
  
Tema 16. La funció pública. Els diversos sistemes de la funció pública i el sistema espanyol.
  
Tema 17. Els principis constitucionals. L'Estat social i democràtic de dret. Els valors superiors en la Constitució espanyola.
  
Tema 18. Els drets fonamentals, les llibertats públiques i els drets socials i econòmics en la Constitució espanyola. La protecció i la suspensió dels drets fonamentals.
  
Tema 19. El Tribunal Constitucional. Organització, composició i funcions. L'eficàcia de les seues sentències.
  
II. Programa de matèries del tercer exercici
  
Primer. Economia i dret mercantil
  
Tema 1. Els sistemes econòmics. El sistema d'economia de mercat. El sistema d'economia de direcció centralitzada. Sistemes mixtos.
  
Tema 2. Teoria del consum. La unitat econòmica de consum i les necessitats humanes. La utilitat i les seues lleis. L'equilibri del consumidor.
  
Tema 3. Teoria de la demanda: efectes, renda i substitució. Les corbes de la demanda. Elasticitat de la funció de la demanda. L'excedent del consumidor. Modernes teories.
  
Tema 4. Teoria de la producció. La funció de la producció macroeconòmica. L'equilibri de la producció.
  
Tema 5. La teoria dels costs i rendiments. Dimensió òptica de l'empresa a curt i a llarg termini. Les economies d'escala. L'equilibri de l'empresa i la indústria. L'oferta a curt i a llarg termini.
  
Tema 6. El mercat dels béns de consum: classes. La formació dels preus en els diferents tipus de mercat. Intervenció i regulació dels mercats. El teorema d'Averch-Jonhson: la política de preus i de subvencions.
  
Tema 7. El mercat dels factors de producció. La formació dels preus dels factors. Les lleis de distribució en les diferents condicions del mercat. Teoria alternativa de distribució.
  
Tema 8. Teoria de la renda de la terra i la seua generalització. El treball com a factor de la producció en l'oferta i la demanda. La formació del salari. Factors institucionals en el mercat de treball.
  
Tema 9. El capital com a factor de la producció. distintes concepcions. El tipus d'interès: concepte i determinació. El factor empresarial i la seua retribució. Distintes teories sobre el benefici.
  
Tema 10. Anàlisi de l'equilibri general. La interacció dels mercats. L'economia del benestar. Òptim econòmic.
  
Tema 11. Teoria del second best i principis de compensació. Externalitats i fallades del mercat. Els béns públics.
  
Tema 12. Magnituds macroeconòmiques. Problemes de valoració i d'agregació. Producte, renda i despesa nacionals. La comptabilitat nacional.
  
Tema 13. La demanda global. Estalvi, consum i inversió. L'efecte multiplicador de la inversió. L'accelerador de la inversió.
  
Tema 14. Estructura del sistema financer. El diner. Concepte, funcions i classes. Sistemes monetaris. El sistema monetari espanyol.
  
Tema 15. L'oferta monetària. components. Mercat de diner i mercat de capitals. El Banc Central, els bancs comercials i industrials. Els intermediaris financers bancaris i no bancaris.
  
Tema 16. La demanda del diner. La influència del nivell de preus de la renda i de la riquesa sobre la demanda. Valor del diner i nivell de preus. Teoria quantitativa i velocitat de circulació. El monetarisme.
  
Tema 17. La inflació. Els efectes socials i econòmics de la inflació. Control de la inflació. Programa d'estabilització.
  
Tema 18. Els cicles i les fluctuacions econòmiques. Concepte, fases i varietats. El creixement econòmic. Teories explicatives. El desenvolupament econòmic.
  
Tema 19. La política econòmica. Fins i mitjans de la policia econòmica i sistemes econòmics. Polítiques sectorials: política agrícola i política industrial. Política de rendes. Altres polítiques específiques.
  
Tema 20. Política fiscal. Els efectes redistributius de la política fiscal.
  
Tema 21. Economia regional i urbana. Els efectes espacials del creixement econòmic. La política de desenvolupament regional.
  
Tema 22. Estructura econòmica d'Espanya (I). La població. La renda nacional: evolució, composició i distribució. El sector primari.
  
Tema 23. Estructura econòmica d'Espanya (II). el sector industrial. El sector de serveis. El sector exterior. El sector públic.
  
Tema 24. Estructura econòmica internacional. El comerç internacional. El sistema monetari internacional. El procés d'integració econòmica europeu i mundial.
  
Tema 25. El dret mercantil: concepte i contingut. Fonts. Actes de comerç. L'empresa mercantil. El comerciant individual.
  
Tema 26. Les societats mercantils en general. Concepte legal de societat mercantil. Classes. Dissolució i representació. Junta de socis.
  
Tema 27. La societat comanditària. La societat de responsabilitat limitada. Administració i representació. Junta de socis.
  
Tema 28. La societat anònima. Trets fonamentals que en caracteritzen el règim jurídic. Escriptura social i estatuts. Òrgans socials. Els socis. Patrimoni i capital social. Accions: classes. augment i reducció de capital. Emissió d'obligacions.
  
Tema 29. Títols valors. Lletres de canvi. La relació causal i forma en la lletra de canvi. La provisió de fons. Requisits essencials relatius al document i a les persones. L'acceptació i l'aval. L'endós. El protest.
  
Tema 30. El xec. Analogies i diferències amb la lletra de canvi. Requisits i modalitats. La provisió. La presentació i el pagament del xec. Protest del xec. Les accions de canvi.
  
Tema 31. Les obligacions mercantils. Contractes mercantils. Contracte de compte corrent. Compravenda mercantil. Contracte de comissió. El leasing.
  
Tema 32. Contractes bancaris. Caràcters del contracte bancari. El secret bancari. Classificació dels contractes bancaris. El dipòsit bancari.
  
Tema 33. Els préstecs bancaris. L'obertura de crèdit: concepte, naturalesa i classes. Règim dels contractes d'obertura de crèdit. Els crèdits documentaris. El descompte bancari.
  
Tema 34. El fiançament mercantil. L'aval bancari. Pignoració de valors. Hipoteca mobiliària. Els contractes de venda a terminis.
  
Tema 35. La suspensió de pagaments. Pressuposts, efectes i òrgans de suspensió de pagaments. el conveni. Els dèbits a l'Hisenda local en la suspensió de pagaments.
  
Tema 36. La fallida. Conceptes i classes. Òrgans de la fallida. La retroacció de la fallida. Efectes de la fallida.
  
Segon. Hisenda Pública
  
Tema 1. Ingressos públics. Concepte i classes. Anàlisi dels preus públics. El concepte de taxa i la significació històrica i actual. Les contribucions especials. Concepte d'impost: elements i classes.
  
Tema 2. Principis de la imposició. Els principis del benefici, capacitat de pagament i equitat. La suficiència, la flexibilitat i la neutralitat dels imposts. Efectes de la imposició. Translació i incidència.
  
Tema 3. El deute públic: concepte i classes. Emissió, conversió, consolidació i amortització de títols. Efectes econòmics del deute públic. El deute públic com a instrument en la política d'estabilitat.
  
Tema 4. La despesa pública: concepte i classes. El creixement de la despesa pública. Política social i despesa pública.
  
Tema 5. L'empresa pública. Objectius i control de l'empresa pública. Determinació dels preus. El cost del capital. Rendibilitat de l'empresa pública.
  
Tema 6. L'ordenament tributari espanyol. Principis constitucionals. El nou sistema constitucional de fonts del dret i la seua repercussió en l'àmbit financer. Aplicació del es normes tributàries. Els tributs i les seues classes.
  
Tema 7. La relació jurídica tributària. Concepte, naturalesa i elements. El fet imposable. Concepte i classes. El subjecte passiu. Els responsables del tribut. La capacitat d'obrar en el dret tributari. El domicili fiscal.
  
Tema 8. La base imposable. Concepte i règims de determinació. Estimacions directa i indirecta. Estimació objectiva singular. La comprovació de valors. La base liquidable. El tipus de gravamen. El deute tributari. Elements.
  
Tema 9. Infraccions tributàries: concepte, naturalesa i classes. Sancions. Condonació de sancions. El delicte fiscal.
  
Tema 10. La gestió tributària en l'administració local. La competència de les entitats locals en la gestió tributària. Gestió recaptadora en l'administració local: enumeració i competències.
  
Tema 11. El deute tributari: components. Formes d'extinció del deute tributari. El pagament. Obligats al pagament. Deutors principals. Responsabilitat solidària i subsidiària. Temps de pagament. Mitjans de pagament. Justificants de pagament. Garanties de pagament. Efectes de pagament. Ajornament i fraccionament dels deutes. Enumeració. La prescripció. Compensació. Condonació. Insolvència. Recaptació en període voluntari. Procediment i lloc d'ingressos. Terminis d'ingressos. Informació al contribuent: col·lectiva i individual.
  
Tema 12. Altres formes d'extinció dels deutes. Enumeració. La prescripció. Compensació. Condonació. Insolvència. Recaptació en període voluntari. Procediment i lloc d'ingressos. Terminis d'ingressos. Informació al contribuent: col·lectiva i individual.
  
Tema 13. El procediment de constrenyiment (I): definició i caràcter. Potestat d'utilitzar la via de constrenyiment en l'administració local. Iniciació i efectes. Informació al contribuent: col·lectiva i individual.
  
Tema 14. El procediment de constrenyiment (II). Notificació. Títols per a l'execució. La providència de constrenyiment. Recursos administratius contra la providència de constrenyiment. Terminis d'ingrés. L'embargament de béns. Prelació. La providència d'embargament. Béns inembargables. L'embargament de diners efectius.
  
Tema 15. El procediment de constrenyiment (III). L'embargament de béns immobles. actuacions posteriors a l'embargament. Subhastes. Costes. Adjudicació de béns en l'administració local. Crèdits incobrables. finalització de l'expedient de constrenyiment.
  
Tema 16. El servei de recaptació. Gestió directa. El personal al servei dels òrgans de recaptació de les corporacions locals. Distintes fórmules de gestió directa. Gestió cedida: cessió a unes altres administracions. El paper de les diputacions.
  
Tema 17. Comptabilitat de la gestió recaptadora. Llibres. Comptes. Fiscalització interna i externa.
  
Tema 18. El sistema tributari espanyol vigent. Principis, estructures, evolució i estat actual de la seua reforma.
  
Tema 19. L'esquema constitucional de la hisenda de les administracions públiques. El finançament regional. Potestats normatives de les comunitats autònomes en matèria tributària: límits. Principi de solidaritat. La regionalitat dels imposts.
  
Tema 20. La Llei Orgànica de Finançament de les Comunitats Autònomes. El fons de compensació interterritorial.
  
Tema 21. Les hisendes locals a Espanya: principis constitucionals. El principi de reserva de llei en matèria tributària i els ens territorials. La llei d'hisendes locals. Dret transitori. Incidència estatal i autonòmica en l'autonomia financera local. La coordinació de les hisendes estatal, autonòmica i local.
  
Tema 22. Magnituds dels sector públic local. Despesa pública local respecte del PNB i el conjunt de les administracions públiques. Composició de la despesa local. Composició i evolució dels ingressos locals i el seu finançament.
  
Tema 23. El principi de suficiència de les hisendes locals. La potestat tributària dels ens locals. La potestat reglamentària en matèria tributària: contingut de les ordenances fiscals, procediment d'aprovació i publicació. Recursos contra els actes d'imposició, ordenació i aplicació dels tributs. La suspensió de l'acte impugnat.
  
Tema 24. Ingressos locals no impositius. Ingressos de dret privat. Subvencions i uns altres ingressos de dret públic.
  
Tema 25. Taxes i classes de taxes. Règim jurídic. Règim de càlcul i aprovació de les tarifes dels serveis públics. Preus públics.
  
Tema 26. Les contribucions especials. Règim jurídic.
  
Tema 27. Els imposts locals. L'impost sobre béns immobles.
  
Tema 28. L'impost sobre activitats econòmiques. L'impost sobre vehicles de tracció mecànica.
  
Tema 29. L'impost sobre construccions, instal·lacions i obres. L'impost sobre l'increment del valor dels terrenys de naturalesa urbana.
  
Tema 30. L'hisenda provincial. Recursos d'altres entitats locals. Règims especials.
  
Tema 31. La inspecció dels tributs. Òrgans competents de l'Estat en els ens locals. Funcions i facultats. Procediment d'inspecció tributària. Documentació de les actuacions inspectores.
  
Tema 32. La revisió dels actes de gestió tributària en via administrativa. El procediment economicoadministratiu.
  
Tema 33. El crèdit local. Tipologia de crèdits. Els crèdits i la seua instrumentació formal. Institucions financeres amb les quals es pot concertar operacions de crèdit. Requisits de procediment per a les operacions de crèdit.
  
Tema 34. Despeses i pagaments de les entitats locals. Fases de la depesa. Competència, casos de nul·litat i prohibicions.
  
Tema 35. La funció interventora. Fiscalització dels actes econòmics de les entitats locals i dels seus serveis administratius. Fiscalització dels actes de liquidació, recaptació. Inversió i aplicació dels cabals públics. La funció assessora i d'informació financera. El control financer de legalitat. Organismes autònoms i societats locals. El control intermitent per auditoria. L'anàlisi de costs.
  
Tema 36. La tresoreria. Concepte, caràcter i funcions. La gestió financera: planificació, gestió i anàlisi crític. La gestió recaptadora.
  
Tercer. Dret administratiu
  
Tema 1. Els subjectes del dret administratiu. Administració pública i dret. La teoria de l'administrat. Les situacions jurídiques de l'administrat.
  
Tema 2. L'acte administratiu. Concepte. Classes. Elements. Requisits. Executivitat i executorietat. Notificació i publicació.
  
Tema 3. Invalidesa de l'acte administratiu i de les disposicions generals. Supòsits de nul·litat de ple dret i d'anul·labilitat. El principi de conservació de l'acte administratiu: transmissibilitat, conversió, conservació i convalidació.
  
Tema 4. Dret dels ciutadans. Els registres. Presentació de sol·licituds, escrits i comunicacions. Termes i terminis.
  
Tema 5. Disposicions generals dels procediments administratius. Classes d'interessats. Iniciació i instrucció del procediment. La resolució expressa: motivació. Terminació convencional. L'acte presumpte. La caducitat i la perempció dels procediments.
  
Tema 6. Procediment d'execució. Procediment sancionador.
  
Tema 7. Els procediments de revisió dels actes administratius. Revisió d'ofici d'actes nuls i anul·lables. Revocació. Reclamacions prèvies a l'exercici d'accions civils i laborals. Disposicions generals sobre recursos administratius: actes susceptibles de recurs administratiu i impugnables directament en seu jurisdiccional. Suspensió de l'execució de l'acte recorregut. Resolució del recurs: expressa, per silenci i per procediment de conciliació, arbitratge o mediació. El recurs ordinari i el de revisió.
  
Tema 8. La jurisdicció contenciosa administrativa. Naturalesa. Sistemes d'organització. Extensió i límits de la jurisdicció contenciosa administrativa. Les parts en el procés. El procediment en primera i única instància. La sentència i la seua execució. Recursos contra les sentències.
  
Tema 9. La legislació reguladora dels contractes de les administracions públiques. La figura del contracte administratiu. Contractes administratius i contractes privats de l'administració en l'ordenament vigent. Requisits dels contractes.
  
Tema 10. La selecció del contractista. Actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte.
  
Tema 11. Execució i modificació dels contractes administratius. Les prerrogatives de l'administració. L'equilibri financer dels contractes. La revisió de preus.
  
Tema 12. La invalidesa dels contractes. La doctrina dels actes separables. L'extinció dels contractes administratius. Causes, modalitats i efectes. La cessió del contracte i del subcontracte.
  
Tema 13. L'expropiació forçosa. Naturalesa i justificació de la potestat expropiadora. Els subjectes de la potestat expropiadora. L'objecte de la potestat expropiadora. La causa. El contracte d'expropiació.
  
Tema 14. El procediment expropiador general. La declaració de necessitat de l'ocupació dels béns o dels drets objecte de l'expropiació. La indemnització o el preu just. La garantia de preu just enfront de les demores i de la depreciació monetària. El pagament. La declaració d'urgència de l'ocupació dels béns afectats per l'expropiació.
  
Tema 15. La responsabilitat de l'administració pública. Evolució, pressuposts. Efectivitat de la reparació. L'acció de la responsabilitat. La responsabilitat per actes administratius.
  
Tema 16. Les formes de l'acció administrativa. El foment i els seus mitjans. Estudi especial de les subvencions. La policia administrativa. Classes. Tècniques de l'acció de la policia.
  
Tema 17. El concepte de servei públic. Evolució i crisi. Els serveis públics virtuals o impropis. Les formes de gestió dels servei públic. La gestió directa.
  
Tema 18. La concessió. Concepte, naturalesa i classes. Elements personals, reals i formals. Potestats de l'administració. Drets i obligacions del concessionari. Relacions del concessionari amb els usuaris. Extinció de la concessió.
  
Tema 19. L'arrendatari. El concert. L'empresa mixta i la gestió interessada. El consorci.
  
Tema 20. El domini públic. Concepte i naturalesa. El criteri de l'afectació. Les mutacions demanials. Elements de domini públic. Subjectes, objecte i destinació. Règim jurídic del domini públic. Ús i utilització. Estudi especial de la concessió i de la reserva demanial.
  
Tema 21. El patrimoni privat de les entitats públiques. Règim jurídic. Potestats de l'administració i règim d'adquisició, ús i alienació.
  
Quart. Administració local
  
Tema 1. El règim local. Principis constitucionals de l'administració local a Espanya. Garantia institucional de l'autonomia local. Contingut i límits de l'autonomia. Doctrina del Tribunal Constitucional.
  
Tema 2. Fonts de l'ordenament local. Legislació estatal sobre règim local. Legislació autonòmica local. Les seues relacions amb l'estatal. Problemes d'aplicació a les entitats locals de les lleis estatals o autonòmiques de caràcter social.
  
Tema 3. La potestat reglamentària de les entitats locals. Òrgans titulars. Reglament orgànic i ordenances: distinció, procediment d'elaboració i aprovació. La publicació de les normes locals. Els bans.
  
Tema 4. Les entitats locals. Classe. El municipi. Concepte. El municipi com a entitat bàsica de l'organització territorial de l'Estat respresentativa dels interessos locals i com a organització prestadora dels serveis públics. Estructura dels municipis espanyols. Criteris de classificació.
  
Tema 5. Elements del municipi. El territori. La població municipal. Classificació. L'empadronament. Dret dels veïns. La participació veïnal en l'administració local. Drets dels estrangers.
  
Tema 6. Les eleccions locals. Evolució del dret espanyol i principis de la legislació electoral vigent. Els partits polítics en la representació local. El districte electoral. Electors i elegibles. L'administració electoral. Procediment electoral.
  
Tema 7. L'alcalde. Elecció, remoció i cessació. Competències i estatut personal. Els tinents d'alcalde. Representacions personals de l'alcalde. Règim jurídic de l'activitat de l'alcalde.
  
Tema 8. l'Ajuntament ple, composició i funcions. Comissió de govern, composició i funcions. L'organització complementària de municipis i províncies. La participació ciutadana.
  
Tema 9. Règims especials municipals. Consell obert. Altres règims especials. Les àrees metropolitanes i les agrupacions de municipis: creació, organització i competències. La comarca en el dret local espanyol. Comunitats de vila i terra. L'entitat local menor: organització i competències.
  
Tema 10. La província. La província en la Constitució espanyola de 1978. La província en l'àmbit de les comunitats autònomes. Les comunitats uniprovincials. Les diputacions com a administracions territorials de les comunitats autònomes. Règim provincials especials.
  
Tema 11. Òrgans de govern i d'administració de la província. el marc constitucional. Composició i integració de les diputacions. La comissió de govern. El president de la diputació. Atribucions dels distints òrgans de govern.
  
Tema 12. Teoria general de les competències locals. Sistemes de determinació de la competència local. El criteri de l'interès prevalent i l'articulació de competències dels ens públics. Competències i obligacions mínimes. Els conflictes de competències i d'atribucions.
  
Tema 13. Règim de sessions i acords de les corporacions locals. Normes reguladores. Les sessions. Classes. Els acords de les corporacions locals, classes i formes. Informes del secretari i de l'interventor. Actes i certificacions. Les resolucions del president de la corporació.
  
Tema 14. Especialitats locals de l'acte administratiu. L'ús del castellà i d'altres llengües oficials. Impugnació dels actes locals per part de l'administració de l'Estat i de les comunitats autònomes. Executivitat dels actes administratius locals. El procediment executiu local.
  
Tema 15. La revisió dels actes administratius locals. La revisió d'ofici. Recursos administratius i jurisdiccionals contra els actes de les corporacions locals.
  
Tema 16. El patrimoni de les entitats locals. Classificació dels béns. El domini públic local. Béns patrimonials de les entitats locals. L'inventari. Béns comunals. Adquisició i alienació de béns de propis. Administració, ús i aprofitament dels béns patrimonials. Els monts, classes i règim jurídic.
  
Tema 17. Obres municipals. Antecedents i regulació actual. Classificació de les obres. Procés d'elaboració i aprovació dels projectes d'obres. Execució del projecte. La responsabilitat derivada de les obres.
  
Tema 18. Intervenció dels ens locals en l'activitat privada, principis i límits. Mitjans d'intervenció. Règim jurídic de les llicències.
  
Tema 19. Formes de gestió dels serveis públics locals. La iniciativa pública local de l'art. 86 de la Llei 7/1982, de 2 d'abril. Els consorcis. Els convenis. El foment en l'esfera local.
  
Tema 20. La funció pública local. Concepte, classes i funcionaris. Funcionaris de carrera de l'administració local. Grups, escales i atribucions. Altre personal local: règim jurídic.
  
Tema 21. Drets i deures dels funcionaris públics locals. Règim d'incompatibilitats. Llibertats públiques i sindicals. Situacions administratives.
  
Tema 22. Règim de retribucions. Drets passius i seguretat social dels funcionaris locals. Situacions administratives.
  
Tema 23. La responsabilitat administrativa dels funcionaris locals. Règim disciplinari. Responsabilitat civil i penal de les autoritats i dels funcionaris locals.
  
Tema 24. Col·laboració i cooperació entre les administracions territorials. Assistència a les entitats locals. Modalitats. El pla provincial d'obres i serveis. Acció comunitària i comarques d'acció especial.
  
Tema 25. L'ordenació territorial: classes de plans i ordenació. El pla general d'ordenació urbana. Normes subsidiàries i complementàries. Plans parcials i especials. Estudis de detall.
  
Tema 26. Règim urbanístic de a propietat del sòl: principis generals. Classificació i qualificació del sòl com a tècnica de vinculació objectiva de sòl a destinacions urbanístiques. Drets i deures bàsics dels propietaris en sòl urbà i urbanitzable. aprofitament permès pel planejament, aprofitament tipus i aprofitament susceptible d'adquisició pels propietaris.
  
Tema 27. Obtenció de sòls dotacionals en actuacions sistemàtiques i asistemàtiques. La llicència urbanística.